पीएम नरेंद्र मोदी के राष्ट्र के नाम संदेश पर बॉलीवुड एक्ट्रेस ने ली चुटकी- एटीएम पर मारामारी नहीं...  
पीएम मोदी ने दिया राष्ट्र के नाम संदेश
गुल पनाग ने किया ट्वीट
गुल पनाग ने यूं ली चुटकी
प्रधानमंत्री नरेंद्र मोदी (PM Narendra Modi) ने आज Twitter पर उस समय सनसनी फैला दी थी जब उन्होंने राष्ट्र के नाम संदेश की घोषणा की थी. हर कोई अपनी तरह से कयास लगाने लगा था, और सोशल मीडिया पर तो नोटबंदी की ही तरह किसी तरह की खबर आने को लेकर मजाक बनने लगे. बॉलीवुड से लेकर राजनैतिक हस्तियों ने इसे लेकर खूब ट्वीट किए. हालांकि पीएम नरेंद्र मोदी (PM Narendra Modi) ने बताया कि कुछ समय पहले हमारे वैज्ञानिकों ने अंतरिक्ष में तीन सौ किलोमीटर एलओ सैटेलाइट को मार गिराया. जैसे ही यह खबर आई जमकर ट्वीट होने लगे. बॉलीवुड एक्ट्रेस गुल पनाग (Gul Panag) ने भी पीएम नरेंद्र मोदी के इस संबोधन को लेकर चुटकी ली. गुल पनाग का ये ट्वीट खूब पढ़ा जा रहा है. 

All is well.
Nation has been addressed.
No panic rush to ATM.
No panic rush to local shop to stock up on ration.
We have enhanced our space capabilities
It's a good day.
????????

बॉलीवुड एक्ट्रेस गुल पनाग ने Twitter पर लिखाः 'सब ठीक ठाक है. राष्ट्र को संबोधित कर दिया गया है. एटीएम पर मारामारी नहीं. स्थानीय दुकान पर जाकर राशन जमा करने को लेकर घबराहट भी नहीं. हमने अपनी अंतरिक्ष संबंधी क्षमताओं में इजाफा किया है. दिन अच्छा रहा.' इस तरह गुल पनाग ने पीएम नरेंद्र मोदी के राष्ट्र के नाम संदेश पर चुटकी ली. 
A post shared by Gul Panag (@gulpanag) on Jan 20, 2019 at 1:32am PST
गुल पनाग (Gul Panag) ने 2003 में 'धूप' फिल्म के साथ बॉलीवुड में करियर की शुरुआत की थी. उसके बाद से गुल पनाग 'डोर', 'मनोरम सिक्स फीट अंडर', 'हैलो', 'स्ट्रेट' और 'अब तक छप्पन 2' जैसी फिल्मों में नजर आ चुकी हैं.  गुल पनाग पंजाबी फिल्मों में भी किस्मत आजमा चुकी हैं. 2014 के लोकसभा चुनाव में गुल पनाग ने चंडीगढ़ से चुनाव लड़ा था. गुल पनाग ने आप (AAP) की टिकट पर चुनाव लड़ा था. लेकिन उन्हें शिकस्त का सामना करना पड़ा. गुला पनाग सोशल मीडिया पर काफी एक्टिव हैं.